Johnson sagði í dag að hann vildi heldur vera „ dauður úti í skurði “ en að fresta Brexit frekar . Reynir aftur eftir helgi Forsætisráðherrann ætlar að reyna aftur á mánudag að fá þingið til að samþykkja tillögu um þingkosningar í október . Hann gagnrýndi Corbyn harðlega í gær fyrir að styðja ekki tillögu um þingkosningar og sagði að ef hann yrði forsætisráðherra myndi hann grátbiðja leiðtoga ESB um frestun og að líklega yrði útgöngunni frestað um mörg ár undir hans stjórn . Ekki allir á eitt sáttir í Verkamannaflokknum John McDonnell , einn af forystumönnum stjórnarandstöðunnar , sagði að Verkamannaflokkurinn vildi kosningar en að forgangsmál þeirra væri að koma í veg fyrir útgöngu úr ESB án samnings . Dóttursonur Churchills rekinn úr flokknum Þingmenn breska Íhaldsflokksins greiddu síðan í fyrrakvöld atkvæði gegn Johnson í þinginu til að stöðva útgöngu úr Evrópusambandinu án samnings en tillagan sem breska þingið samþykkti með 27 atkvæða mun gaf þverpólitískum hópi þingmanna dagskrárvald í þinginu . En hvað sem því líður má búast við áframhaldandi sviptingum í breskum stjórnmálum á meðan stjórnmálafólk finnur út úr því hvernig það ætlar að leysa úr flækjum tengdum Brexit . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .